હેન્ડબેગમાં વિવિધ પ્રકારનાં સૌંદર્ય પ્રસાધનો રાખવાની ઝંઝટથી છુટકારો મેળવવા તેમ જ વ્યસ્તતાના કારણે મહિલાઓમાં મલ્ટિપર્પઝ પ્રોડક્ટ્સ વાપરવાનો ટ્રેન્ડ વધ્યો છે. આ પ્રકારની પ્રોડક્ટ્સ પૈસા, સમય અને જગ્યાની બચત તો કરે જ છે સાથે-સાથે તમારી ભ્રમરથી લઈને હોઠની સુંદરતામાં ચપટી વગાડતાં ચાર ચાંદ લગાવી શકે છે. આજે આપણે સૌપ્રથમ એ જાણીશું કે ઓછા સમયમાં ચહેરાને ચમકાવવા મલ્ટિપર્પઝ બ્યુટી-પ્રોડક્ટ્સનો ઉપયોગ કઈ રીતે કરી શકાય તેમ જ એના વપરાશમાં કેવી તકેદારી રાખવી જોઈએ. બ્યુટી ઍન્ડ સ્કિન કેર પ્રોડક્ટ્સ કેવી હોવી જોઈએ? ચહેરાની નાજુક અને સંવેદનશીલ ત્વચા માટે આવાં પ્રસાધનો કેટલાં ઉપયોગી અને કેટલાં જોખમી છે આ સંદર્ભે નિષ્ણાતનો અભિપ્રાય પણ જાણીએ.